Varga Ottó - Fegyver a vézna kezekben

#

Mint légy a póknak

A priccs a testtel
féregtoborzó
poloskakorzó.
A vámszedőket
fogoly kínálja
vérét ajánlva:
csupasz kezével
csábítja őket,
a törtetőket
tévútra csalva.
Így játszva, enyhet
keresve nyerhet
békét a rab test,
így játszva ernyed,
bénító enyhet
hoz rá az álom,
pusztító enyhet:
tudatjuk vesztett
törődött testek
oly könnyű prédák
a vérszopóknak,
mint légy a póknak
hálóba kötve.

*

< ELŐZŐ OLDAL - KÖVETKEZŐ OLDAL >

VISSZA A TARTALOMJEGYZÉKHEZ

(c) Varga Ottó, 2005