Varga Ottó - Fegyver a vézna kezekben

#

Jó hír halála

Vad víz fölött
kereng a hír fehérlő teste,
dühöng a szél...
Ez éji tánc sok élet veszte.
Jajong a hír,
reszketve nyúlok már utána,
de elsuhan,
s habokra ül papír-ruhája.
Vadvízre ül,
majd oldalára dőlve fekszik...
Oszló betűk
s az éj koromsötétre festik.
Nem hord írást,
szétmállik, mint a vizes vályog...
Nincs teste már, jó hírre ím hiába várok.

*

< ELŐZŐ OLDAL - KÖVETKEZŐ OLDAL >

VISSZA A TARTALOMJEGYZÉKHEZ

(c) Varga Ottó, 2005