Varga Ottó - Fegyver a vézna kezekben

#

Reméld, hogy ébred

Lidérces árnyak
kihalt berekben
halottat hoznak
fehér lepelben.
A holtak útját
az árnyak árnya
a zord menettel
együtt bejárja
a holtra váró
halott-tanyáig,
ott nyúlik, oszlik,
szétfolyva mállik:
halotti csöndben
leszállt az este.
Vigyázva lépnek,
a testre lesve,
mely vállon ingva
könnyű s nehéz is...
Eléjük állok:
segítek én is!
Ez utunk vége!
Segíts letenni,
őrizd, ne rontsa
az álmát semmi;
imádkozz érte,
reméld, hogy ébred
egy új, jobb létre.

*

< ELŐZŐ OLDAL - KÖVETKEZŐ OLDAL >

VISSZA A TARTALOMJEGYZÉKHEZ

(c) Varga Ottó, 2005