Varga Ottó - Fegyver a vézna kezekben

#

A föld türelmes

Kalászt kövérít
jó s rossz parasztnak,
a bűnös is jó
termést arathat.
Gyümölcsöt érlel
dolgos kezeknek,
s azoknak is, kik
prédára lesnek.
Táplálja testét
jónak, gonosznak,
együtt teremhet
jó és gonosz mag.
Hátát feszíti
szennyes viharnak,
és tűri békén
gaznak, igaznak,
hogy fúrva testét,
méhébe vájva
kincset keressen.
Ha már bejárta
útját, pihenhet
hantjára fekve
a jók s a rosszak
nyűrágta teste.

A föld türelmes,
miként a Gazda,
ki fényt sugároz
búzára, gazra,
de vár a rosta
jó magra, rosszra.

*

< ELŐZŐ OLDAL - KÖVETKEZŐ OLDAL >

VISSZA A TARTALOMJEGYZÉKHEZ

(c) Varga Ottó, 2005