Varga Ottó - Fegyver a vézna kezekben

#

Örök hazára éhezz

Jövőbe nem lát,
a múltba sem néz,
a percnek él csupán az állat;
te vágyj olyan múltat s jövőt,
mely végtelen, szent Van-ból árad!
A térből annyit
vesz birtokába,
amennyit lábával bejárhat,
te vágyd a végtelen teret,
melyet sosem taposhat lábad!
Ne kösd magad
a földi röghöz,
ne pusztuló javakra éhezz:
a Végtelen kegyét keresd,
hogy szent, szabad hazában élhess!

*

< ELŐZŐ OLDAL - KÖVETKEZŐ OLDAL >

VISSZA A TARTALOMJEGYZÉKHEZ

(c) Varga Ottó, 2005